Overskrift
Præcis, konkret og fængende - skal indeholde navn eller titel på stillingen.

Resumé
Angiv titel, tjenestested, tiltrædelsesdato, varighed, kort indblik i arbejdsopgaver.

Arbejdsopgaver
Uddyb arbejdsopgaverne. Brug evt. stillings- og kompetenceprofilen som inspiration. Overvej, hvad der er særligt vigtigt at fremhæve ved stillingen. Hvad gør dette job til noget specielt, og hvilke områder i jobbet virker motiverende for ansøgeren.

Et godt og specifikt stillingsopslag
Generelt søger potentielle kandidater nyt job for at få:
- Flere muligheder for læring/kompetenceudvikling
- Nye udfordringer
- En bedre kultur
- Bedre løn og personalegoder
- En stilling, der matcher deres kompetencer
- En stilling med bedre balance mellem arbejdsliv og privatliv
- Karriereudvikling/forfremmelse

Det er en god idé at beskrive, hvilke af disse motivationsfaktorer den konkrete stilling rummer.

Beskriv de 5-7 primære og prioriterede arbejdsopgaver i jobbet. Du kan med fordel kombinere tekst og punktopstilling. Beskriv også gerne jobbets resultatmål. Hvilke mål skal medarbejderen nå for at få succes?

Overvej om der er særlige fagbegreber, IT-systemer eller lignende, som skal fremhæves.

Kompetenceønsker
Beskriv en række ønsker til ansøgerens kompetencer fremfor en tjekliste. Sådan sikrer I, at flere kvalificerede kandidater kan søge stillingen.

Start med at beskrive de faglige krav og erfaringer, der kræves. Derudover vigtige personlighedstræk.

Uddannelseskrav*
Specificér om en særlig uddannelsesbaggrund er et krav, eller om det kan være legitimt at søge, selvom den uddannelsesmæssige baggrund skulle være en anden end den forventede.

Arbejdspladsen (nævn fakultet og evt. institut)
Kandidater hæfter sig mindre ved beskrivelsen af arbejdspladsen, og derfor kan denne information med fordel formidles sidst i stillingsopslaget.

Fortæl om afdelingen (antal medarbejdere, organisationsstruktur, kultur, værdier og omgangstone, referenceforhold osv.). Indsæt evt. link til enhedens hjemmeside.

Ansættelsesvilkår
Beskriv om det er en tidsbegrænset ansættelse (inkl. ansættelsesperiode), eller om det er en fast stilling. 

Angiv tiltrædelsesdato og tjenestested.

Antallet af arbejdstimer kan variere fra semester til semester, og der kan forekomme semestre uden undervisning. Før hvert semester modtager du en timeudmelding med oplysning om dine undervisningstimer – forudsat at der oprettes hold i faget, og at der er indgået en aftale mellem dig og instituttet.

*VÆLG STILLINGSTYPE:
Instruktorer
Ansættelse som instruktor forudsætter, at du er indskrevet som studerende på en videregående uddannelse. Ansættelsen skal være forenelig med dit studie.

Ansættelsen er omfattet af den til enhver tid gældende overenskomst mellem Finansministeriet, Studenteransattes Landsforbund (SUL) og Foreningen af Danske Lægestuderende (FADL) for studenterundervisere ved universiteter mv. med tilhørende protokollat.

[Slettes, hvis ej relevant] Som en del af forberedelsen til rollen deltager du i et introduktionskursus for instruktorer.

ELLER

Undervisningsassistenter
Kvalifikationskravet som undervisningsassistent er kandidatniveau. Det arbejdstimetal, der er forbundet med undervisning, kan ikke overstige 780 timer årligt. Stillingen kræver en særlig tilladelse til at fungere som eksaminator.

Man kan ikke være ansat som undervisningsassistent, hvis man ved samme universitet eller højere uddannelsesinstitution ligeledes er ansat i en videnskabelig hovedstilling.

Undervisningsmæssige kvalifikationer vil indgå i bedømmelsen af ansøgeren. Ansættelse forudsætter, at ansøger ved fagkyndig bedømmelse erklæres for kvalificeret til stillingen som undervisningsassistent.

Ansættelsen er omfattet af reglerne i Cirkulære om aftale om eksterne lektorer og undervisningsassistenter ved universiteter m.fl. under Uddannelses- og Forskningsministeriet indgået mellem Skatteministeriet og Akademikerne. Ansættelsen er i øvrigt omfattet af den til enhver tid gældende stillingsstruktur for videnskabeligt personale ved universiteter og bestemmelserne for undervisningsassistenter som beskrevet heri.

[Slettes, hvis ej relevant] Frigørelsesattest kan udstedes efter aftale.

ELLER

Eksterne lektorer
Kvalifikationskravet som ekstern lektor er kandidatniveau og forudsætter enten:
· Relevant praksiserfaring på højt niveau, der ikke er opnået gennem en universitær, videnskabelig ansættelse, eller
· ansættelse i en videnskabelig hovedstilling på et andet universitet.

Det arbejdstimetal, der er forbundet med undervisning, kan ikke overstige 500 timer årligt. Såfremt det af hensyn til undervisningens tilrettelæggelse eller gennemførelse er nødvendigt, kan arbejdstimetallet dog udgøre op til 780 timer årligt.

Man kan ikke være ansat som ekstern lektor, hvis man ved samme universitet eller højere uddannelsesinstitution ligeledes er ansat i en videnskabelig hovedstilling.

Undervisningsmæssige kvalifikationer vil indgå i bedømmelsen af ansøgeren. Ansættelse forudsætter, at ansøger ved fagkyndig bedømmelse erklæres for kvalificeret til stillingen som ekstern lektor.

Ansættelsen er omfattet af reglerne i Cirkulære om aftale om eksterne lektorer og undervisningsassistenter ved universiteter m.fl. under Uddannelses- og Forskningsministeriet indgået mellem Skatteministeriet og Akademikerne. Ansættelsen er i øvrigt omfattet af den til enhver tid gældende stillingsstruktur for videnskabeligt personale ved universiteter og bestemmelserne for eksterne lektorer som beskrevet heri.

[Slettes, hvis ej relevant] Frigørelsesattest kan udstedes efter aftale.

Løn
Løn fastsættes i henhold til gældende overenskomst og på baggrund af objektive og kønsneutrale kriterier, herunder stillingens indhold, ansvar og krav til kvalifikationer. 
Du har som ansøger ret til information om startløn og lønspænd for stillingen. Disse oplysninger kan fås i forbindelse med rekrutteringsprocessen. SDU indhenter ikke oplysninger om ansøgeres tidligere løn. 

Ansøgningsfrist og ansøgningskrav
Angiv ansøgningsfrist (min. 14 dage i opslag + minimum en uges frist til SDU HR).

Beskriv herunder dokumentation for eksaminer, erfaringer m.m. baseret på stillingstypen.

Du skal uploade: 
1) Motiveret ansøgning
2) CV inklusiv opdateret karakterudskrift med ECTS-point* (for instruktorer), eksamensbeviser, dokumentation for undervisningserfaring (for undervisningsassistenter/eksterne lektorer) samt andet relevant materiale.

*Såfremt du endnu ikke er startet på studiet, skal ansøgningen i stedet for karakterudskrift indeholde din indskrivningsbekræftelse. 

Valgfrit:
3) Referencer

Åbn linket Ansøg nu, hvor du udfylder ansøgningsformularen samt uploader dine filer.

Dokumenter bør ikke indeholde CPR-nummer; i så fald skal CPR-nummer overstreges. 
Alle uploadede filer skal være i Adobe PDF-format. 
Ansøgning og CV må maksimalt fylde 10 MB i alt.

Rekrutteringsprocessen
Beskriv, hvordan ansøgere kan forvente, rekrutteringsprocessen forløber. Hvem kan kontaktes ved spørgsmål? Det har stor betydning for kandidaterne at kende de forskellige deadlines i rekrutteringsprocessen.

Shortlisting
Vi gør opmærksom på, at shortlisting kan blive anvendt som led i bedømmelsesprocessen. Shortlisting er betegnelsen for den proces, hvor man blandt ansøgerne udvælger et mindre antal ansøgere til at gennemgå en faglig bedømmelse.


Syddansk Universitet ønsker at afspejle det omgivende samfund og opfordrer derfor alle uanset personlig baggrund til at søge stillingen.
